మల్లోజుల వేణుగోపాల్

మల్లోజుల వేణుగోపాల్ (సాధన) (మల్లోజుల వేణుగోపాల్ రావు అలియాస్ సోను అలియాస్ అభయ్ అలియాస్ భూపతి) కమ్యూనిస్టు పార్టీ నాయకుడు. అతను భారతదేశంలో నిషేధించబడిన కమ్యూనిస్టు పార్టీ ఆఫ్ ఇండియా (మావోయిస్టు) కేంద్రకమిటీలో సభ్యుడు, పాలిట్ బ్యూరో సభ్యుడు.

2025 అర్టోబరు 15న గడ్చిరోలిలో లొంగుబాటు సభ ఏర్పాటు చేసి మహారాష్ట్ర సీఎం దేవేంద్ర ఫడ్నవీస్ సమక్షంలో జనజీవన స్రవంతిలో మల్లోజుల వేణుగోపాల్ అలియాస్ అభయ్ అలియాస్ సోనూ అలియాస్ భూపతితో పాటు మరో 60 మంది మావోయిస్టులు లొంగిపోయారు. 
 కుటుంబం 
మధురమ్మ (మరణం 2022 అక్టోబరు 1), మల్లోజుల వెంకటయ్య (మరణం 1997) దంపతుల ముగ్గురు కుమారులలో మల్లోజుల వేణుగోపాల్ చిన్నవాడు. అతను సుధీర్ఘకాలం మావోయిస్టు పార్టీలో అగ్రనాయకత్వంలో పనిచేసిన కిషన్ జీ (మల్లోజుల కోటేశ్వరరావు) కు తమ్ముడు.  2011 నవంబరు 24న బెంగాల్‌లో జరిగిన ఎన్‌కౌంటర్‌లో కిషన్‌జీ మృతిచెందాడు. మల్లోజుల వేణుగోపాల్ తెలంగాణ రాష్ట్రలోని కరీంనగర్ జిల్లా కు చెందిన పెద్దపల్లిలో నిరుపేద కుటుంబంలో జన్మించాడు. వీరి అన్నయ్య అంజన్న పౌరోహిత్యం చేసుకుంటున్నాడు. వీరి తాత, తండ్రి.. ఇద్దరూ భారత స్వాతంత్ర్యసమరయోధులు.  అతను వామపక్ష తీవ్రవాదంలో చేరిన తరువాత 30 సంవత్సరాలపాటు ఇంటిని వదిలి దూరంగా ఉన్నాడు. 2018 డిసెంబరు 4న జరిగిన ఎన్‌కౌంటర్‌లో నర్మద అక్కమరణించింది పాటు మావోయిస్ట్ కమాండర్ అయిన మల్లోజుల వేణుగోపాల్ భార్య తారా అక్క లొంగిపోయారు. ఆమెతోపాటు మరో పది మంది మావోయిస్టులు మహారాష్ట్ర ముఖ్యమంత్రి దేవేంద్ర ఫడ్నవీస్‌ సమక్షంలో బుధవారం గడ్చిరోలిలో లొంగిపోవడం సంచలనం సృష్టించింది. వీరిలో ఎనిమిది మంది మహిళలు, ముగ్గురు పురుషులు ఉన్నారు.ఆమెపై వివిధ పోలీస్‌స్టేషన్లలో దాదాపు 170 కేసులు, రూ.కోటికి పైగా రివార్డు ఉన్నట్టు మహారాష్ట్ర పోలీసులు వెల్లడించారు. ఆమె గడ్చిరోలి రీజియన్‌లో మోస్ట్‌ వాంటెడ్‌ నక్సల్స్‌ లిస్టులో ఉండటం గమనార్హం. కేంద్ర, రాష్ట్ర ప్రభుత్వాల పునరావాస విధానాల్లో భాగంగా లొంగిపోయిన తారక్క రూ.15 లక్షలు, మిగిలిన వారు వారి తలలపై ఉన్న రివార్డుల మొత్తాన్ని బట్టి సహాయాన్ని అందుకుంటారు. నక్సల్స్‌ కార్యకలాపాలపై 2022 నుంచి ప్రభుత్వం కఠిన చర్యలు అవలంబిస్తుండటంతో ఇప్పటివరకు 44 మంది కరడుగట్టిన మావోయిస్టులు లొంగిపోయినట్టు పోలీసులు తెలిపారు.  .  

 కార్యకలాపాలు 
అతను పూర్వపు  పీపుల్స్ వార్ గ్రూపులో నాయకునిగా  భూపతి, సోనూ, మాస్టర్, అభయ్ వంటి పేర్లతో పనిచేసాడు. అతను మహారాష్ట్ర రాష్ట్రంలోని గార్చిరౌలీ ప్రాంతంలో గల  మావోయిస్టుల దండకారణ్య ప్రత్యేక జోనల్ కమిటీకి అధిపతిగా పనిచేసాడు.  అతను దక్షిణ భారత దేశంలోని పశ్చిమ కనుమలకు రెండు వైపులా, కేరళ లోని గోవా నుండి ఇడుక్కి వరకు గల గెరిల్లా జోన్ ను నెలకొల్పడానికి నియమింపబడ్డాడు. 2010లో చెరుకూరి రాజ్‌కుమార్ (ఆజాద్) మరణం తరువాత అతను సి.పి.ఐ (మావోయిస్టు) పార్టీకి అధికార ప్రతినిధిగా నియమింపబడ్డాడు. అతను పార్టీలో ప్రచురణల విభాగంలో  నిర్వహణా భాద్యతలను స్వీకరించాడు.  ఏప్రిల్ 2010 దంతెవాడ ఘటన లో 76మంది సెంట్రల్ రిజర్వ్ పోలీసు ఫోర్సు కు చెందిన పోలీసుల మరణానికి వెనుక ఇతని హస్తం ఉందని ఇంటెలిజెన్స్ వర్గాలు అనుమానిస్తున్నాయి.  ఆంధ్రప్రదేశ్, ఛత్తీస్‌గఢ్ పోలీసులు అతని తలపై భారీ మొత్తాలను ప్రకటించారు. కిషన్‌జీ మరణం తరువాత అతనిని పశ్చిమ బెంగాల్ లో ఆపరేషన్ గ్రీన్ హంట్ కు వ్యతిరేకంగా జరితుతున్న లాల్‌గర్ ఉద్యమానికి నాయకునిగా నియమించారు.
ఇవి కూడా చూడండి 
 తక్కళ్లపల్లి వాసుదేవరావు
 నంబాల కేశవ రావు
 గాజర్ల రవి
 మూలాలు 

వర్గం:నక్సల్బరీ ఉద్యమం
వర్గం:విప్లవ రచయితలు